Den 7. januar 2023 ble den emeriterte erkebiskop av Bangalore, Bernard Blasius Moras, utnevnt til apostolisk administrator for bispedømmet Mysore. Med dette ble Kannikadass William Antonys jurisdiksjon over bispedømmet satt i bero inntil videre. Begrunnelsen som ble gitt var at biskopen av helsegrunner skulle oppholde seg utenfor bispedømmet. I bispedømmet Mysore har det vært sektorer som har uttrykt misnøye med ledelsen også i den forrige biskopens tid (biskop Thomas Antony Vazhapilly).